open-index/open-wikipedia-markdown huggingface dataset:
סמואל פייג'

**סמואל פייג**' (באנגלית: **Samuel L. Elliott**, נולד בשם **סמואל ל' אליוט** ב-5 בנובמבר 1976) הוא שחקןאמריקאי.

## ביוגרפיה
פייג' נולד בוויטפיש ביי, ויסקונסין. הוא היה קפטן קבוצות הכדורגל והבייסבול בתיכון וויטפיש ביי. הוא למד באוניברסיטת פרינסטון, שם קיבל תואר ראשון באקולוגיה וביולוגיה אבולוציונית בשנת 1998.

פייג' הופיע ברשימת הרווקים הנחשקים ביותר של מגזין פיפל פייג'  ועל שער גיליון פברואר 2011 של המגזין של "ג'יי קרו".

## קריירה
לאחר סיום התואר, החליט פייג' להיות שחקן אף על פי שלא היה לו ניסיון במשחק בתיכון. "חזרתי הביתה ואמרתי לאמי ולאבי שאני עובר להוליווד כדי להיות שחקן." בעת ששהה בלוס אנג'לס, הופיע פייג' בין ביתר בסדרות הטלוויזיה "עקרות בית נואשות", "פופולריות", ו"הרקיע השביעי". לאחר מכן הוא לוהק בשנת 2002 לגלם את טריי קניון באופרת הסבון בשעות היום "כל ילדיי".

לפייג' היה תפקיד חוזר בסדרה "חלום אמריקאי". הוא שיחק בתפקידי אורח בסדרות אחרות, כמו "" ו"אבודים במעבדה". 

בשנת 2005 הוא לוהק לג'סי פרקר על הדרמה העל טבעית של רשת פוקס "Point Pleasant". 

בשנת 2006 הוא שיחק בתפקיד הראשי בסדרת הדרמה CBS "שארק". הוא שיחק את ארוסה של ג'ואן הולוואי ואחר כך את בעלה, גרג האריס, בסדרה מד מן, ובשנת 2010 הופיע בסדרה "עקרות בית נואשות" של ABC בתור סם, בנו של רקס ואן דה קאמפ (סטיבן קאלפ) ובנה החורג של ברי הודג' (מרשה קרוס).

בשנת 2008, פייג' הופיע בסרטון הבחירות "Yes We Can" של ויל.איי.אם לקמפיין של ברק אובמה לנשיאות, יחד עם ידוענים רבים אחרים. בנוסף לטלוויזיה, שיחק פייג' בסרטח קולנוע רבים כמו "The Brotherhood II", "כלא המתים", "ומיקרו מיני-קידס". 

בשנת 2010 התארח פייג' בעונה הרביעית של אחת שיודעת בתפקיד קולין פורסטר, פרופסור צעיר בקולג' ומושא האהבה החדש של סרינה ואן דר וודסן (בלייק לייבלי).

בשנת 2013, פייג' לוהק לקאסט של סדרת הדרמה של נטפליקס "בית הקלפים" לעונה השנייה.

בשנת 2015 שיחק במותחן הפסיכולוגי האמריקאי "1915" שנכתב ובוים על ידי האמריקאי-ארמני גארין הובניסיאן. הסרט עוקב אחר במאי מסתורי שמעלה מחזה כדי להחזיר לחיים את רוחות הרפאים של טרגדיה נשכחת במלאת מאה שנים לרצח העם הארמני.

בשנת 2017 הצטרף פייג' לקאסט של "עושות כותרות" בתפקיד ריצ'רד האנטר.

בשנת 2022 השתתף בסרט המותחן "ללא מורא" של נטפליקס; המבוסס על ספרה של נורה רוברטס.

## חיים אישיים
בשנת 2014, נישא לארוסתו קאסידי בוש בווילה מחוץ לסנטה ברברה, קליפורניה. בין השושבינים של פייג' היה הכוכב ילדות רעות ו"לרקוד עם כוכבים", ג'ונתן בנט. לבני הזוג נולדו שתי בנות.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:בוגרי אוניברסיטת פרינסטון
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1976
גוגל פודקאסט

**גוגל פודקאסט** (באנגלית: **Google Podcast**) הייתה אפליקציה (הן לטלפון הנייד כאפליקציית מובייל הן למחשב כיישומון) להאזנה לפודקאסטים, שפיתחה חברת גוגל וששוחררה למכשירי אנדרואיד ב־18 ביוני 2018.

בספטמבר 2018 נוספה לה תמיכה של Google Cast .

בכנס Google I/O 2019, כנס שנתי למפתחים שבו גוגל מכריזה על חומרה, תוכנה ועדכוני תוכנה שונים לאפליקציות ולשירותים הקיימים שלה, הכריזה החברה על השקת גרסה אינטרנטית של גוגל פודקאסט, המתאימה לאנדרואיד, iOS ו־ Windows.

בנובמבר 2019 קיבלה האפליקציה עיצוב מחדש באמצעות Material Design.

ב־12 במאי 2020 הודיעה גוגל שמשתמשים יכולים להעביר את מנויי הפודקאסט שלהם ואת ההיסטוריה מ־Google Play Music לגוגל פודקאסט.

ב־26 בספטמבר 2023 הודיעה גוגל שבמהלך 2024 ייסגר השירות ויתמזג עם יוטיוב מיוזיק.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פודקאסטים
קטגוריה:גוגל
קטגוריה:תוכנות פודקאסטינג
קטגוריה:גוגל: תוכנה
דלתא ישראל מותגים

**דלתא ישראל מותגים בע"מ**, המוכרת גם בשמות המקוצרים **דלתא ישראל** ו**דלתא מותגים**, היא חברה ציבורית ישראלית העוסקת בעיצוב, שיווק ומכירה של מוצרי טקסטיל (הלבשה תחתונה, פיג'מות, גרביים, בגדי ספורט ובגדי ילדים) תחת המותגים "**Delta**" "**fix**" ו"**Panta Rei**", ברשת של כמאתיים חנויות בישראל ושני אתרי אי-קומרס, וכן באמצעות רשתות שיווק אחרות וחנויות פרטיות. מנכ"לית החברה היא ענת בוגנר.

החברה הוקמה ב-7 בספטמבר 2020 על ידי החברה האם, דלתא גליל תעשיות בע"מ. אל החברה הועברה פעילות "דלתא ישראל" של החברה האם. במרץ 2021 נרשמו מניות החברה למסחר בבורסה לניירות ערך בתל אביב, לאחר ש-20% מהן הונפקו למשקיעים מוסדיים.

מרבית מוצרי החברה מיוצרים על ידי ספקים במזרח הרחוק. מתוך 201 החנויות של הרשת (בפברואר 2021), 161 מופעלות על ידי החברה ו-40 על ידי מפעילים חיצוניים. מוצרי החברה נמכרים גם לרשתות קמעונאיות גדולות כגון המשביר החדש לצרכן ו-H&O, ולכאלף חנויות פרטיות. החברה עוסקת גם בניהול הייצור של מותגים פרטיים לפי דרישת הלקוח, כגון מותג "LIFE" של רשת סופר פארם.

בדצמבר 2020 הועסקו בחברה 885 עובדים, מתוכם 208 עובדים של קבלני כוח אדם.

## קישורים חיצוניים
* 
* 
* תשקיף דלתא ישראל מותגים בע"מ, באתר "מאיה", 25 בפברואר 2021

* 

## הערות שוליים

קטגוריה:רשתות שיווק בישראל
קטגוריה:קיסריה: חברות
קטגוריה:חברות הנסחרות בבורסה לניירות ערך בתל אביב
קטגוריה:רשתות אופנה
קטגוריה:ישראל: חברות שהוקמו ב-2020
גייל טלשיר

**גייל טלשיר** (נולדה ב-22 במרץ 1968) היא חוקרת מדע המדינה ומרצה בכירה בחוג למדע המדינה באוניברסיטה העברית בירושלים, המתמחה בחקר אידאולוגיות פוליטיות ומשבר הדמוקרטיה.

## ביוגרפיה
טלשיר נולדה ב-22 במרץ 1968 בירושלים לפרופסור דוד טלשיר ולפרופסור צפורה טלשיר ולמדה בבית הספר התיכון על שם מיי בויאר. שירתה בצה"ל כמורה חיילת בבית ספר שדה מעגן מיכאל.

למדה לתואר ראשון בפילוסופיה ובמדע המדינה באוניברסיטה העברית בירושלים, ומשם המשיכה למסלול ישיר לדוקטורט בהנחייתו של פרופסור מייקל פרידן באוניברסיטת אוקספורד, שם למדה בשנים 1993–1997. עבודת הדוקטורט שלה עסקה בצמיחת תנועות ירוקות.

בשנת 1998 התקבלה לתפקיד מרצה בחוג למדע המדינה באוניברסיטה העברית בירושלים. בשנת 2001 נבחרה לתפקיד ראש מגמת חינוך אזרחי ודמוקרטיה בחוג. בשנת 2004 מונתה למרצה בכירה. בשנת 2007 מונתה לראש תוכנית המנהלים בבית הספר פדרמן למדיניות ציבורית. במסגרת תפקיד זה הקימה את המרכז להכשרת בכירים, שכלל תוכנית לתואר שני במדיניות ציבורית לבכירים בשירות המדינה שהוכנה בשיתוף עם נציבות שירות המדינה. בשנת 2013 הובילה תוכנית להכשרת ראשי ערים שנבחרו לקדנציה ראשונה. בשנת 2016 עמדה בראש "תוכנית הנשיא למובילות אקדמית" שיזם נשיא האוניברסיטה העברית, פרופסור מנחם בן-ששון.

לטלשיר בן אחד, והיא חיה בזוגיות עם העיתונאי דני זקן. מתגוררת במעלה החמישה.

## מחקר אקדמי
מחקרה האקדמי של טלשיר מתמקד באידאולוגיות פוליטיות, במתח בין תיאוריה ומעשה פוליטי, בין המערכת המפלגתית והחברה האזרחית, בין הדרג הנבחר והדרג המקצועי. מחקריה מתבוננים על הזירה הפוליטית כמאבקים על ערכים והשקפות עולם. בעשור השני של המאה ה-21 עסק מחקרה העיקרי באידאולוגיה של ממשלת ישראל בתקופת בנימין נתניהו.

עבודת הדוקטורט של טלשיר עסקה בהתפתחות תנועות סביבתניות, ובחנה האם מדובר באידאולוגיה חדשה או בהסתעפות של אידאולוגיות קיימות, וספציפית של השמאל החדש. בשנת 2002 פרסמה את הספר "The Political Ideology of Green Parties", העוסק במפלגה הירוקה בגרמניה ובמפלגה הירוקה בממלכה המאוחדת.

במסגרת "תוכנית הנשיא למובילות אקדמית" ערכה, יחד עם פרופסור ישראל כ"ץ, את קובץ המאמרים "מגדלור או מגדל שן?", העוסק בתהליכים בעולם האקדמיה בישראל.

בשנת 2017 הקימה קבוצת מחקר בנושא "הון אנושי בדמוקרטיה" במסגרת תוכנית 2048 של מרכז שאשא למחקרים אסטרטגיים, וב-2018 הקימה את קבוצת מחקר בנושא "משילות ודמוקרטיה" באותה המסגרת.

## פרסומים
### ספרים

* גייל טלשיר וישראל כ"ץ (עורכים), **מגדלור או מגדל שן? השכלה גבוהה בישראל**, רסלינג, 2019.
* גייל טלשיר, **משילות או דמוקרטיה?**, רסלינג, 2020.

### מאמרים

* 
* 
* 

## קישורים חיצוניים
* 
* 

## הערות שוליים

קטגוריה:חוקרות מדע המדינה ישראליות
קטגוריה:חוקרי מדע המדינה ישראלים
קטגוריה:סגל האוניברסיטה העברית בירושלים: מדע המדינה
קטגוריה:בוגרות תיכון בויאר
קטגוריה:בוגרי תיכון בויאר
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת אוקספורד
קטגוריה:בעלי תואר דוקטור מאוניברסיטת אוקספורד
קטגוריה:מעלה החמישה: אישים
קטגוריה:ישראליות שנולדו ב-1968
קטגוריה:ישראלים שנולדו ב-1968
הר מרטין (אלסקה)

[שמאל|ממוזער|250x250 פיקסלים| מפה המציגה את הרי געש של [חצי האי אלסקה. הר מרטין מצוי בפינה הימנית העליונה של המפה.]]
**הר מרטין** (באנגלית: **Mount Martin**) הוא הר געש שכבתי רדום, הממוקם ברכס האלאוטי בחצי האי אלסקה, במדינת אלסקה שבארצות הברית.

ההר ממוקם בשטח הפארק הלאומי קטמיי.

גובהו של ההר 1,863 מטרים מעל פני הים.

ההר מתנשא לגובה של 420 מטרים מעל הרכס שסביבו.

בראש ההר מכתש געשי (קלדרה), שקוטרו 300 מטרים. המכתש אינו מלא בקרח, בשל חום גיאותרמי, ומצוי בו אגם מכתש חומצי.

בדופנו הדרום-מזרחי של המכתש מצויה פרצה.

## היסטוריה
### מקור השם

ההר נקרא על שמו של ג'ורג' סי. מרטין (George C. Martin), שהיה הראשון שחקר את "עמק עשרת אלפי תימרות העשן" (Valley of Ten Thousand Smokes), לאחר התפרצות הר הגעש נוברפטה שאירעה בשנת 1912.

### פעילות געשית

בין השנים 1911–1913 נצפו מעל ההר ענני עשן או אדים.

בשנת 1995 נצפו תמרות עשן מעל ההר.

בינואר 2006 אירעו מספר רעידות אדמה בסמוך להר, וענן עשן התנשא לגובה של קילומטר מעל ההר.

## לקריאה נוספת

• edited by Karen D. Kelley, L. P. Gough, **[https://books.google.co.il/books?id=qeBjc1WP2JQC&pg=PA37&lpg=PA37&dq=%22Mount+Martin%22+Alaska&source=bl&ots=tt0X_qVNak&sig=ACfU3U0JSkaHVMfcpGNTw1qRbTpoNUqZZQ&hl=en&sa=X&ved=2ahUKEwjE5d32oIrvAhV5VBUIHc_5BAc4PBDoATACegQIBBAD#v=onepage&q=%22Mount%20Martin%22%20Alaska&f=false Geologic Studies in Alaska by the U.S. Geological Survey, 1998, Issue 1615]**, P 37

• T. Lopez, F. Tassi, A. Aiuppa, B. Galle, A.L. Rizzo, J. Fiebig, F. Capecchiacci, G. Giudice, S. Caliro, G. Tamburello, **[https://www.sciencedirect.com/science/article/abs/pii/S0377027317302238 Geochemical constraints on volatile sources and subsurface conditions at Mount Martin, Mount Mageik, and Trident Volcanoes, Katmai Volcanic Cluster, Alaska]**, Journal of Volcanology and Geothermal Research, Volume 347, 2017, Pages 64-81, ISSN 0377-0273, https://doi.org/10.1016/j.jvolgeores.2017.09.001

## קישורים חיצוניים

* הר מרטין באתר מכון הסמית'סוניאן
* הר מרטין באתר peakbagger
* הר מרטין באתר volcanodiscovery - פירוט פעילות טקטונית בשנים האחרונות
* הרי הגעש בפארק הלאומי קטמיי באתר שירות הפארקים הלאומיים של ארצות הברית
* תרשים הנוף הנשקף מהר מרטין באתר peakvisor
** מפה טופוגרפית תלת־ממדית של הר מרטין
* מיקום הר מרטין בשטח הפארק הלאומי קטמיי
* תחזית מזג אוויר עדכנית ארוכת טווח עבור הר מרטין (לפי גבהים)

## הערות שוליים

מרטין
מרטין
מרטין
מרטין
מרטין
מרטין
חוף גרהאם

ממוזער|250px|מפת מיקום חוף גרהאם בחצי האי האנטארקטי
**חוף גרהאם** (באנגלית: **Graham Coast**) הוא אזור חוף המהווה חלק מהחוף המערבי של ארץ גרהאם, בחצי האי האנטארקטי, שבאנטארקטיקה.

אורכו של החוף 172 קילומטרים.

החוף משתרע בין כף בלו שמדרום-מערב לחוף, לכך רנאר שמצפון-מזרח לחוף(המהווה את הקצה של חצי האי קייב).

## היסטוריה
### גילוי ומיפוי החוף

ג'ון ביסקו גילה את חוף ארץ גרהאם בהפלגת החקר שערך ב-17 בפברואר - 18 בפברואר 1832, ביסקו מיפה לראשונה את החוף ב-21 בפברואר 1832. ביסקו היה הראשון שהבין שחצי האי האנטארקטי הוא חלק מאנטארקטיקה.

החוף נסקר על ידי המשלחת הבריטית אל ארץ גרהאם באוגוסט - ספטמבר 1935, בפיקודו של ג'ון רידוך ריימיל.

החוף מופה באופן מדויק על ידי סוקרים בריטיים בין השנים 1971–1976.

החוף צולם מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

### מקור השם

ביסקו נתן לאזור כולו, ובפרט לחוף, את שמו.

החוף (והארץ) נקראים על שם סר ג'יימס גרהאם, שהיה הלורד האדמירליות הראשון, בעת חקירת האזור על ידי בריסקו.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PR6&lpg=PR6&dq=%22Graham+Coast%22&source=bl&ots=h8nsD0bj0Z&sig=ACfU3U37iuNXmM4CMFc4zHocjdFeQMSaOw&hl=en&sa=X&ved=2ahUKEwiu1LC8hK3vAhVFCewKHRNPBQM4ChDoATAJegQICRAD#v=onepage&q=%22Graham%20Coast%22&f=false Sailing Directions for Antarctica: Including the Off-lying Islands South of Latitude 60°]**, PP 139 - 143

• Curtis, R.. 1966, **[http://nora.nerc.ac.uk/id/eprint/509259/ The petrology of the Graham Coast, Graham Land]**, Cambridge, British Antarctic Survey, 51pp. (British Antarctic Survey Scientific Reports, 50)

• Loisel, J., Yu, Z., Beilman, D.W. et al., **[https://www.nature.com/articles/s41598-017-12479-0 Peatland Ecosystem Processes in the Maritime Antarctic During Warm Climates]**, Sci Rep 7, 12344 (2017). https://doi.org/10.1038/s41598-017-12479-0

• Conor J. Ryan, B.A, **[https://cris.brighton.ac.uk/ws/portalfiles/portal/4757363/Binder1.pdf Mesozoic to Cenozoic igneous rocks from Northwestern Graham Land: constraints on the tectonomagmatic evolution of the Antarctic Peninsula]**, The University of Brighton in collaboration with the Natural History Museum of London 

• P. G. MOTT, **[https://www.asprs.org/wp-content/uploads/pers/1958journal/jun/1958_jun_415-427.pdf Aerial Survey of Graham Land]**, The Falkland Islands & Dependencies Aerial Survey Expedition 1955-57

## קישורים חיצוניים

* חוף גרהאם באתר הסקר הגאולוגי של ארצות הברית
* חוף גרהאם באתר הגאזט האנטארקטי של ממשלת אוסטרליה
* חוף גרהאם באתר הגאזט האנטארקטי המשווה SCAR של ממשלת אוסטרליה

## הערות שוליים

*
גרהאם
פונקציית גימל

במתמטיקה ובפרט בתורת הקבוצות, **פונקציית גימל** היא פונקציה המסומנת באות העברית ג, אשר פועלת על מספרים מונים, ומוגדרת על פי הנוסחה:

\gimel(\kappa)=\kappa^{\mathrm{cf}(\kappa)}

כאשר \mathrm{cf}(\kappa) היא הקופינליות של \kappa.

## תכונות של פונקציית גימל
ממשפט קניג נובע כי \kappa: תהי |I|=\mathrm{cf}(\kappa) ולכן לכל i\in I מותאם מספר מונה \lambda_i כך ש- \sum_{i\in I}\lambda_i=\kappa. ממשפט קניג נקבל \kappa=\sum_{i\in I}\lambda_i.

אם \kappa הוא מונה סדיר, אז \gimel(\kappa)=2^\kappa.

## השערת גימל
**השערת גימל** היא ההשערה לפיה \gimel(\kappa)=\max\{2^{\mathrm{cf}(\kappa)},\kappa^+\} כאשר \kappa^+ הוא העוקב של \kappa.
## ראו גם
* אלף אפס
* ב (מתמטיקה)
* קופינליות

## קישורים חיצוניים
* ל. בוקובסקי, בעיית הרצף וחזקות של אל"פים 

קטגוריה:מונים
Drunk (And I Don't Wanna Go Home)

**** (בעברית: **שיכורה (ואני לא רוצה לחזור הביתה)**) הוא סינגל שהוקלט על ידי הזמרת האמריקאית אל קינג, ביחד עם הזמרת-יוצרת האמריקאית מירנדה למברט. השיר יצא לאור ב-26 בפברואר 2021, על ידי חברת התקליטים RCA רקורדס, כסינגל שלא מתוך אלבום.

השיר קיבל מועמדות בטקס פרסי גראמי ה-64 בקטגוריה ביצוע הקאנטרי הטוב ביותר של צמד/להקה.

## רקע וכתיבה
השיר נכתב על ידי מרטין ג'ונסון והופק על ידי ג'ונסון ביחד עם ברנדון. השיר כשמו, עוסק בשכרות ובחתונה. בתחילת השיר, מדברות אל קינג ומירנדה למברט על הכסף ובהמשך, מדברות על כך שהצרות מקיפות אותן. ברולינג סטון סקרו את השיר באופן מקיף, תוך שהייתה התייחסות גם לווידאו קליפ הרשמי שלו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.

## ביקורות
בחודש יוני 2021 דירג בילבורד את גרסת הרמיקס במקום ה-26 ברשימת "50 השירים הטובים ביותר בשנת 2021 עד כה".

## וידאו קליפ
הווידאו קליפ הרשמי של השיר פורסם בשידור חי בערוץ היוטיוב של אל קינג ב-26 בפברואר 2021, ביום צאתו כסינגל. בתחילת הקליפ, ניתן לראות את קינג ולמברט רוקדות על במה כשהן לבושות בחליפות. לאורכו של הקליפ, ניתן לראות את קינג לובשת שמלת כלה בצבע לבן, תוך שהיא מעשנת סיגריה.

נכון למרץ 2021, מונה הצפיות של הקליפ עומד על למעלה מ-1.1 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אל קינג
קטגוריה:שירי מירנדה למברט
קטגוריה:שירים באנגלית
קטגוריה:שירים שנכתבו על ידי מרטין ג'ונסון
קטגוריה:שירים על אלכוהול
קטגוריה:סינגלים בהוצאת RCA רקורדס
אליפות אירופה באתלטיקה באולם 2021

**[[אליפות אירופה באתלטיקה באולם]]** ה-36 נערכה בטורון, פולין בין ה-4 במרץ ל-7 במרץ 2021.

## טבלת המדליות

## תוצאות התחרות
### נשים
#### מקצועות המסלול

#### מקצועות השדה

### גברים
#### מקצועות המסלול

#### מקצועות השדה

## ישראל באליפות
#### אתלטיות

* דיאנה ויסמן קבעה את הקריטריון לאליפות בריצת 60 מטר, אך לא השתתפה בה עקב פציעה.

## קישורים חיצוניים
* 

* אליפות אירופה באתלטיקה באולם 2021, באתר התאחדות האתלטיקה האירופית

קטגוריה:2021 בספורט
קטגוריה:אליפויות אירופה באתלטיקה
קטגוריה:תחרויות ספורט בפולין
קטגוריה:2021 בפולין
קטגוריה:2021 באירופה
Settling Down

"**Settling Down**" (בעברית: "**לְהִרָגַע**") הוא סינגל שהוקלט על ידי הזמרת-יוצרת האמריקאית מירנדה למברט, מתוך אלבום האולפן השביעי שלה, *[[Wildcard]]*. השיר יצא לאור ב-21 בספטמבר 2020, על ידי חברת התקליטים RCA נאשוויל, כסינגל השלישי מתוך האלבום.

השיר הגיע למקום הרביעי במצעד השירים מתחת להוט 100.

## רקע וכתיבה
השיר נכתב על ידי מירנדה למברט, לוק דיק ונטלי המבי והופק על ידי ג'יי ג'ויס, שהפיק עבורה גם את הסינגל הקודם שלה "Bluebird". למברט חיברה את מילות השיר תוך כדי שיחה עם נהג האוטובוס שלה, בעת שדיברה איתו על יחסיה עם ברנדן מקלופלין. המטרה של כתיבת השיר הייתה לבטא את מערכת היחסים ביניהם.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.

## וידאו קליפ
הווידאו קליפ הרשמי של השיר בוים על ידי טריי פנג'וי, אשר ביימה עבורה בעבר קליפים לשירים כמו "Me and Charlie Talking", "New Strings" ו-"Famous in a Small Town". הוא הופץ לראשונה ב-21 באוקטובר 2020, כמה חודשים לאחר יציאתו כסינגל מתוך *Wildcard*.

נכון למרץ 2021 עומד מונה הצפיות של הקליפ על למעלה מ-4.6 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2019
קטגוריה:סינגלים מ-2020
קטגוריה:שירי מירנדה למברט
קטגוריה:שירים באנגלית
קטגוריה:שירים שנכתבו על ידי מירנדה למברט
קטגוריה:שירים שנכתבו על ידי נטלי המבי
קטגוריה:שירים שהופקו על ידי ג'יי ג'ויס
קטגוריה:וידאו קליפים שבוימו על ידי טריי פנג'וי
It All Comes Out in the Wash

**It All Comes Out in the Wash** (בעברית: **הכל יוצא בכביסה**) הוא סינגל שהוקלט על ידי הזמרת-יוצרת האמריקאית מירנדה למברט, מתוך אלבום האולפן השביעי שלה, *[[Wildcard]]*. השיר יצא לאור ב-18 ביולי 2019, על ידי חברת התקליטים RCA נאשוויל, כסינגל הראשון והפותח מתוך האלבום.

השיר הגיע למקום ה-70 במצעד הבילבורד הוט 100.

## רקע וכתיבה
השיר נכתב על ידי מירנדה למברט, הילרי לינדזי, לורי מק'קנה וליז רוז והופק על ידי ג'יי ג'ויס, שהפיק עבורה גם את הסינגל הבא שלה "Bluebird". כותבי השיר תיארו אותו כ"מיוחד", באומרם ש"יש בו תקווה וגם חושך. החיים נותנים לך לימונים, וצריך לעשות מהם לימונדה. ללא הבעיות, לא היינו לומדים להסתדר ולהמשיך הלאה".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות.

## וידאו קליפ
הווידאו קליפ הרשמי של השיר בוים על ידי טריי פנג'וי, אשר ביימה עבורה בעבר קליפים לשירים כמו "Me and Charlie Talking", "New Strings" ו-"Famous in a Small Town". הוא הופץ לראשונה ב-29 באוגוסט 2019, חודש לפני יציאתו כסינגל מתוך *Wildcard*. בתחילת הקליפ, ניתן לראות את למברט בתוך ג'יפ.

נכון למרץ 2021, מונה הצפיות של הקליפ עומד על למעלה מ-9 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מירנדה למברט
קטגוריה:שירים באנגלית
קטגוריה:שירים שנכתבו על ידי הילרי לינדזי
קטגוריה:שירים שנכתבו על ידי לורי מק'קנה
קטגוריה:שירים שנכתבו על ידי ליז רוז
קטגוריה:שירים שנכתבו על ידי מירנדה למברט
קטגוריה:שירים שהופקו על ידי ג'יי ג'ויס
קטגוריה:וידאו קליפים שבוימו על ידי טריי פנג'וי
Sacrifice (שיר של ביבי רקסה)

"**Sacrifice**" (בעברית: "**לְהַקְרִיב**" או "**קורבן**") הוא סינגל שהוקלט על ידי הזמרת-יוצרת האמריקאית ביבי רקסה. השיר יצא לאור ב-5 במרץ 2021, על ידי חברת התקליטים וורנר רקורדס, כסינגל שני מתוך האלבום השני שלה *[[Better Mistakes]]*. השיר יצא כמה שבועות לאחר צאת הרמיקס של "Baby, I'm Jealous", בו התארחה זמרת הרגאטון נאטי נטשה.

## רקע וכתיבה
השיר נכתב על ידי ביבי רקסה, פאבלו באומן, לוסט-בוי ובארנס והופק על ידי בארנס גם כן. על השיר דיברה רקסה לראשונה בטוויטר באמצעות סדרת ציוצים שפרסמה אודות הכותבים והמפיקים שלו. כמו כן, פרסמה ציוץ בו כתבה "אני אתן להומוסקסואלים את כל מה שהם רוצים בשיר האחד הזה".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה ממאה מיליון השמעות.

## ביקורת
"Sacrifice" קיבל ביקורות חיוביות כאשר יצא. ברולינג סטון פרסמו אודותיו ביקורת מקיפה, תוך שנכתב שם כי "העיצוב החדש והמפתה של הקליפ החדש שלה (שלדברי רקסה הוא שיר הדאנס היחיד באלבומה הקרוב), מתייחס לתשומת הלב הדרושה כדי לטפח מערכת יחסים ובעל אזכורים לסרטים משנות התשעים כמו "בלייד" וזיכיון מטריקס".

באתרי אינטרנט וכתבי עת שונים, תואר השיר כ"קליט", תוך שסקרו גם את הווידאו קליפ הרשמי שלו שיצא באותה העת.

## וידאו קליפ
הטריילר הרשמי של הווידאו קליפ של "Sacrifice" פורסם בערוץ היוטיוב של ביבי רקסה ב-2 במרץ 2021. ב-5 במרץ, שודר בערוצה סרטון באורך 14 דקות, במהלכו דיברו על הקליפ ועל השיר עצמו. בהמשך, הועלה הקליפ בשידור חי, ובו ניתן לראות את רקסה מכוסה בדם, מענה גבר בחדר סגור ואוכלת בשר של אדם לכאורה.

בשעות בודדות, צבר הקליפ למעלה מ-275 אלף צפיות. מעבר לכך, נצפה הטריילר שלו בלמעלה מ-130 אלף פעמים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ביבי רקסה
קטגוריה:שירים באנגלית
קטגוריה:שירים שנכתבו על ידי ביבי רקסה
קטגוריה:שירים שנכתבו על ידי פבלו באומן
קטגוריה:סינגלים בהוצאת וורנר רקורדס
קרב חאן בגדאדי (1918)

[[לוטננט גנרל וויליאם מרשל (1917) - מפקד הכוח הבריטי|שמאל|ממוזער|250px]]
[חיילים הודים בדרכם לחאן בגדאדי (החיילים מרגימנט הרובאים ה-6 ([גורקה) / הבריגדה ההודית ה-42 / הדיוויזיה ה-15 ההודית)|שמאל|ממוזער|250px]]
**קרב חאן בגדאדי** התחולל בחאן אל בגדאדי  במהלך מרץ 1918 בין הצבא הבריטי לצבא האימפריה העות'מאנית במהלך המערכה במסופוטמיה במלחמת העולם הראשונה. הקרב היה חלק מהמאמץ הבריטי לסילוק הצבא הטורקי ממסופוטמיה. הקרב הסתיים בניצחון הבריטים ובכיבוש חאן בגדאדי.

## רקע
בשנת 1916 התאפיינה המערכה במסופוטמיה בשורה של כישלונות מבצעיים מהם סבלו הבריטים כשבשיאם נכנעה הדיוויזיה השישית "פונה" לטורקים בסיומו של המצור על כות בזמן שלכוחות הבריטים עשרות אלפי נפגעים ממאמצי החילוץ של הנצורים.

לעומת זאת שנת 1917 סימלה מפנה במערכה וזאת בעקבות החלפת הפיקוד הבריטי וחיזוק משמעותי של הכוחות שהביאו לשורה של הצלחות. בין הצלחות אלו ניתן למנות את הכיבוש החוזר של כות, כיבוש בגדאד, כיבוש סמאראה וכיבוש רמאדי.

עם תחילת 1918 המשיכו הבריטים ללחוץ על הטורקים הנסוגים צפונה וזאת כדי להביא לנסיגתם המלאה משטחי מסופטמיה ולכניעתם. מאמץ זה בא לידי ביטוי, בשלב ראשון, בהתקדמות לאורך נהר הפרת כשהיעד היה העיר חאן אל בגדאדי  בה התרכז כוח חסימה של הצבא הטורקי.

## תוכנית קרב חאן בגדאדי
התוכנית שנרקמה לתקיפת חאן בגדאדי הייתה דומה לתוכנית של קרב רמאדי השני דהיינו פיצול הכוח הבריטי לכוח התוקף חזיתית ולכוח מאגף לחסימת דרך ההמלטות של הטורקים.

## הכוחות המעורבים
### הצבא הבריטי
היחידה הבריטית המרכזית בכח התקיפה הייתה הדיוויזיה ה-15 ההודית שכללה 3 בריגדות (12, 42 ו-50). בנוסף תוגברה הדיוויזיה בכוחות נוספים:
* סוללת המכוניות החמושות ה-8 (מתוך קורפוס המקלעים)
* בריגדת הפרשים ההודית ה-11 

בהתאם תוכנית הקרב חולק הכוח הבריטי לשניים כדלקמן:
* כוח התקיפה החזיתי שהורכב מרובה של דיוויזיית הרגלים ה-15.
* כוח האיגוף שהורכב מבריגדת הפרשים, יחידת המכוניות החמושות וחלק מחיילי דיוויזיית הרגלים עבורם הוקצו 300 משאיות תובלה.

### הצבא העות'מאני
הכוח הטורקי שהגן על חאן בגדאדי כלל כ-5,000 חיילים מדיוויזיית הרגלים ה-50.

## מהלך הקרב
ב-9 במרץ 1918 יצא הכוח הבריטי מרמאדי צפונה לכוון חאן בגדאדי. בדרכם כבשו הבריטים את העיר הית  ואחריה התפצל הכוח כשכוח המשנה הנייד החל באיגוף מדרום של חאן בגדאדי בעוד שכוח הרגלים נערך למתקפה.

ב-26 במרץ פתח הכוח הרגלי בהסתערות על העיר וגרם ללחיילים הטורקים לנטוש את עמדותיהם ולסגת צפונה, במעלה הפרת, שם נתקלו בכוח החסימה שהקים כוח האיגוף. הפתעת הטורקים הייתה גדולה כל חיילי הכוח נכנעו.

הבריטים ניצלו את ההצלחה והכוח המאגף הנייד המשיך צפונה כ-90 ק"מ וכבש את העיירה אנה (Anah) אליה היו מועדות פני הנסוגים ובה היה מרכז לוגיסטי טורקי. בנוסף לציוד הרב שנתפס שבו הבריטים גם מספר קצינים גרמנים רמי דרג.

## תוצאות הקרב
נפגעים:
* הצבא הבריטי: כ-160 פצועים וחללים.
* הצבא העות'מאני: כ-5,000 שבויים.

קרב זה היה הקרב האחרון, במערכה זו, לאורכו של נהר הפרת. המשך המערכה התחולל לאורך נהר חידקל.

## לקריאה נוספת

* Perry, F.W. (1993). *History of the Great War: Order of Battle of Divisions: Indian Army Divisions Pt. 5B*. Ray Westlake Books. 
* Moberly, F.J. (1923). *Official History of the War: Mesopotamia Campaign*, Imperial War Museum. 
* Barker, A.J. (1967). *The Neglected War: Mesopotamia 1914-18*, Faber and Faber. 


## קישורים חיצוניים

* קרב חאן אל בגדאדי, באתר "עמותת רגימנט דורסט ודבון"

## הערות שוליים

חאן בגדאדי
חאן בגדאדי
קטגוריה:מלחמת העולם הראשונה: 1918
לודוביקה סימנוביץ'

**סופי לודוביקה סימנוביץ**' (בגרמנית: ** Sophie Ludovike Simanowiz**; 21 בפברואר 1759 – 3 בספטמבר 1827) הייתה ציירת פורטרטים גרמנית בסגנון קלאסי.

## ביוגרפיה
אביה היה חובש צבאי ואמה הייתה בתו של רוקח. היא נולדה בצריף בו הועסק אביה. בשנת 1762 עברה משפחתה לרודוויגסבורג, שם גדלה עם פרידריך שילר ואחיותיו. כריסטופין, שהייתה הראשונה שזיהתה את כישרונו של פרידריך, הפכה לחברה שלה לאורך החיים.

משפחתה העריכה את כישרונה האמנותי ועשתה כל מאמץ לקדם את הקריירה שלה. האקדמיה הדוכסית בלודוויגסבורג ובית הספר בשטוטגרט לא קיבלו נשים, אך בשנת 1776 הסכים פרופסור בקרלסשול, ניקולה גויבל, להעביר לה שיעורים פרטיים.

בשנת 1787, בתמיכתם הכספית של הדוכס קרל השני אויגן ופילגשו פרנציסקה פון הוהנהיים, היא הצליחה לנסוע לפריז וללמוד אצל המיניאטוריסט אנטואן וסטייה. היא נשארה כמעט שנתיים, ואז קיבלה משימה לצייר דיוקנאות עבור הדוכס פרידריך אויגן, אחיו של קרל, במומפלגארד (בהווה מונבליארד). דיוקנאות אלה מעולם לא הושלמו, כאשר היא חזרה לשטוטגרט בשנת 1789 כדי להתחתן עם סגן פרנץ סימנוביץ', בן כיתה ותיק של שילר, שהיה ארוסה מאז 1786.

ממכתביה מאותה תקופה עולה כי היא התגעגעה לפריז, ולמרות התנאים המעורערים שנוצרו בזמן המהפכה, היא ניצלה את ההזדמנות לחזור כאשר בעלה הקצין הוזעק להתייצב שם. כשהגיעה לשם, היא הצליחה להתארח אצל חברה ותיקה משטוטגרט, זמרת האופרה, הלנה בלטי, שנישאה למרקיז.

בשנת 1792, מצבה נעשה רעוע כאשר מארחיה עברו חיפוש מצד אוהדי המונרכיסטים ונאלצו לברוח לאחוזתם בספרד. סימנוביץ' נותרה מאחור. בתחילת 1793, חברתה עזרה לה לברוח לנורמנדי שם קיבלה דרכון לצאת מצרפת. כשהגיעה לשטרסבורג, היא הייתה חולה מאוד ובילתה שישה שבועות במיטה, מטופלת על ידי חברים.

כשחזרה ללודוויגסבורג, היא התחילה לצייר דיוקנאות של משפחת שילר. דיוקנאותיהם של פרידריך ורעייתו שרלוט נעשו בזמן שהייתה בולנשטיין.

בשנת 1798 הועבר בעלה, לשטוטגרט והיא הצטרפה אליו לשם. בשנה שלאחר מכן הוא לקה בשבץ ששיתק את רגליו. היא הפכה למטפלת שלו בעשרים ושמונה השנים הבאות. בשנת 1812 הם חזרו ללודוויגסבורג. אחיה הבכור, פרידריך, היה כומר בארדמנהאוזן הסמוכה ולעיתים קרובות הם היו משתתפים שם בפגישות פוליטיות כדי להביע סולידריות עם אלה שנלחמו בנפוליאון.

פרנץ נפטר ביוני 1827 והיא נפטרה כמה חודשים לאחר מכן.

היא השלימה כ-100 דיוקנאות (אף אחד לא חתום), רובם באוספים פרטיים. יש לה אנדרטה במוזיאון העירוני של שורנדורף. אחד האחיינים שלה היה המדען הידוע, קרל רייכנבאך.

## גלריה

File:1826 auguste von vellnagel 03.JPG

File:Charlotte von Lengefeld - Simanowiz.jpg

File:Elisabeth-Dorothea-Schiller.jpg

File:Friedrich Schiller by Ludovike Simanowiz.jpg

File:Selbstportrait mit Regine Vossler.jpg

 
## קישורים חיצוניים

## הערות שוליים

קטגוריה:ציירות גרמניות
קטגוריה:ציירים גרמנים
קטגוריה:ילידות 1759
קטגוריה:נפטרות ב-1827
אורן לונג

**אורן את'לבירט לונג** (באנגלית: **Oren Ethelbirt Long**; 4 במרץ 1889 – 6 במאי 1965) היה פוליטיקאי אמריקאי, שכיהן כמושל הטריטוריאלי העשירי של הוואי בשנים 1951–1953. לונג, שהיה חבר המפלגה הדמוקרטית, מונה למושל הטריטוריה לאחר תקופת כהונתו של אינגרם סטיינבק. לאחר שהוואי הצטרפה אל ארצות הברית באורח רשמי כמדינה הוא כיהן כאחד משני נציגיה הראשונים של הוואי בסנאט של ארצות הברית, לצד היירם פונג. לונג היה הסנאטור היחיד מהוואי שאינו ממוצא אסייתי עד למינויו של בריאן שץ לסנאט ב-2012.

## ביוגרפיה
לונג נולד באלטונה (Altoona) שבקנזס ולמד באוניברסיטת ג'ונסון השוכנת בנוקסוויל שבטנסי. לאחר מכן הוסיף ללמוד באוניברסיטת מישיגן ובאוניברסיטת קולומביה שבניו יורק. אל הוואי הגיע לראשונה בשנת 1917 כעובד סוציאלי בהילו. לאחר מכן מילא שורה של תפקידי חינוך והוראה שונים במערכת בתי הספר הציבוריים של הוואי, ולבסוף שימש כמפקח חינוכי מ-1933 עד 1946. במהלך 1951 מונה למושל טריטוריית הוואי  בידי נשיא ארצות הברית הארי טרומן, ומילא תפקיד זה עד שלהי פברואר 1953. לונג שירת גם כחבר בסנאט הטריטוריאלי של הוואי בין השנים 1956–1959.

ב-28 ביולי 1959 נבחר לונג לאחד משני מושביה של מדינת הוואי – שזה עתה נוסדה – בסנאט של ארצות הברית, והושבע לתפקידו ב-21 באוגוסט 1959. הסנאטור האחר שנבחר היה היירם פונג, איש המפלגה הרפובליקנית. לונג בחר שלא להתמודד לתקופת כהונה נוספת בת שש שנים בבחירות 1962, והוחלף על ידי חבר בית הנבחרים של ארצות הברית דניאל אינווי ב-1953. במשך כל כהונתו לונג היה הסנאטור הבכיר של הוואי, על אף שנכנס לתפקידו באותו היום בו הושבע עמיתו היירם פונג. לונג זכה ליתרון מבחינת ותק בשל היותו מושל לשעבר.

לונג התארח בתוכנית הטלוויזיה "?What's My Line" של CBS זמן קצר לאחר כניסתו לתפקיד. אחד מחברי הפאנל בתוכנית, בנט קרף, זיהה אותו מיד ופסל עצמו מהשתתפות בסיבוב. לאחר שלושה סבבי "חקירה", יתר חברי הפאנל ניחשו את זהותו של לונג בהצלחה וחשפו אותו.

במאי 1965 נפטר לונג לאחר שסבל מהתקף ברונכיטיס אסמטי בהונולולו, הוואי ונקבר בבית העלמין באוהאו (Oahu Cemetery).

## קישורים חיצוניים

* 
* 
* 

## הערות שוליים

קטגוריה:אמריקאים ילידי קנזס
קטגוריה:בוגרי אוניברסיטת מישיגן
קטגוריה:בוגרי אוניברסיטת קולומביה
קטגוריה:אנשי חינוך אמריקאים
קטגוריה:מושלי הוואי
קטגוריה:חברי הסנאט של ארצות הברית מהוואי
קטגוריה:אמריקאים שנולדו ב-1881
קטגוריה:אמריקאים שנפטרו ב-1965
החמצן

"**החמצן**" הוא אלבום הסולו השלישי של הזמר איציק שמלי. האלבום יצא לאור ב-2011 דרך תאקט רקורדס.

את כל שירי האלבום שמלי כתב והלחין לבדו (מלבד השיר "מזמור לדוד" אותו הלחין גד אלבז ומילותיו על פי מזמור תהילים כ"ג בספר תהילים)

האלבום כולל 11 רצועות שהופקו על ידי רון תיכון, ניצן קייקוב, רביב בן-מנחם, תמיר צור וגד אלבז.

באלבום מתארחים סיוון וגד אלבז.

## רשימת רצועות

## קישורים חיצוניים
* החמצן, באתר ספוטיפיי
* החמצן, באתר אפל מיוזיק

קטגוריה:אלבומים בעברית
קטגוריה:אלבומים שהופקו על ידי תמיר צור
קטגוריה:אלבומים שהופקו על ידי ניצן קייקוב
קטגוריה:אלבומי תאקט
Come Over When You're Sober, Pt. 1

***Come Over When You're Sober, Pt. 1*** (בתרגום חופשי: **בוא לפה כשאתה פיכח**, מקוצר לעיתים קרובות ל־***COWYS Pt. 1***), הוא אלבום הבכורה של הזמר והראפר האמריקאי ליל פיפ, והאלבום היחיד שיצא לאור במהלך חייו.

הוא יצא לאור ב־15 באוגוסט 2017 על ידי AWAL . באלבום קיימים ארבעה סינגלים: Benz Truck, The Brightside, Awful Things, Save That Shit. ליל פיפ נפטר בדיוק שלושה חודשים לאחר צאת האלבום.

בעקבות מותו של הראפר ליל פיפ, האלבום *Come Over When You're Sober, Pt. 1* זכה למקום 38 בבילבורד 200.

מגזין *The Sydney Morning Herald* ערך את רשימת "10 האלבומים הטובים ביותר של העשור", ומיקם את האלבום במקום הראשון בשנת 2017.

## רקע
בשנת 2017, החליט ליל פיפ לעזוב את ביתו שהיה ממוקם בלוס אנג'לס, קליפורניה. מלונג ביץ' לניו יורק. אך במקום זאת, בחר פיפ לעבור ללונדון, אנגליה, תוך שימוש באזרחותו השוודית ובעזרת דרכונו השוודי, גם להישאר שם. בלונדון, הנהלת פיפ, First Access Entertainment, שעליה חתום פיפ מאז יוני 2016 סייעה לפיפ להקים בית וסטודיו בו יקליט את אלבומו.

## הקלטה
הסיוע של הנהלת פיפ, נתנה לו הזדמנות ראשונה להקליט באולפן, וזו גם הייתה הפעם הראשונה ששיתף פעולה עם אנשים מחוץ למעגל חברים הקרוב שלו. הוא החל לעבוד עם רוב קוואלו  ובסופו של דבר עם אסטסיו, חבר בשלישיית כותבי השירים וההפקה של Invisible Men. פיפ נהג להקליט במיקרופון שלו בבית וגם באולפן, והמיקרופון נקנה מכספו האישי במחיר של כ־800 דולר.

## הצלחה מסחרית
האלבום *Come Over When You're Sober, Pt. 1,* הופיע לראשונה במדינה אחת בלבד, צ'כיה ב־22 באוגוסט 2017. בעקבות מותו של ליל פיפ, *COWYS pt.1* נכנס ל־*[[בילבורד 200]]* במקום 168 ומכר 16,000 יחידות אלבום בשבוע שלאחר מכן, והגיע לשיאו במקום 38.

## אלבום המשך
לאחר מותו של ליל פיפ, המפיק שלו סמוקיאסק  גילה כי פיפ עשה עוד כמה שירים שעדיין לא פורסמו, ושנעשו במיוחד להמשך אפשרי לאלבום שכותרו *Come Over When You're Sober, Pt 2*. זמן קצר לאחר מותו של פיפ צייץ סמוקיאסק שהוא ופיפ עשו "מוזיקה יפה" במהלך 2017 וכי עדיין יש לו שירים שלא יצאו לאור.

בפברואר 2018 אישר סמוקיאסק בציוץ שהאלבום מגיע, אך ייצא לאור "בזמן המתאים".

במקור, זמן לא רב לאחר ההמשך של ליל פיפ לאלבום, הוא הודיע בטוויטר כי ייצא מיני־אלבום שכותרתו *Goth Angel Sinner*, המורכב משלושה שירים שהפיק Fish Narc. מאוחר יותר רכשה קולומביה רקורדס את השירים של פיפ אשר לא ראו יציאה לאור, כולל את המיני־אלבום, אף על פי שגרסת ההדגמה של המיני־אלבום הודלפה באוקטובר 2018. המיני־אלבום יצא לשידור חי באוקטובר 2019.

## רשימת רצועות
קרדיט לכותבי השירים נלקחו מ־BMI (ברודקסט מיוזיק), קרדיט להפקה מחשבון ה־סאונדקלאוד הרשמי של ליל פיפ. 

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומים שהוקלטו באולפן ביתי
קטגוריה:אלבומי בכורה מ-2017
קטגוריה:אלבומים באנגלית
קטגוריה:אלבומי זהב בממלכה המאוחדת
בייבי קים

**הייקים ג'מאל קרטר ג'וניור** (באנגלית: **Hykeem Jamaal Carter, Jr.**; נולד ב-22 באוקטובר 2000), הידוע בשם הבמה **בייבי קים** (**Baby Keem**), הוא ראפר, פזמונאי ומפיק מוזיקלי אמריקאי. הוא ידוע בעיקר בזכות הסינגל "Orange Soda", מתוך המיקסטייפ השני שלו, *Die for My Bitch*, שהגיע בשיאו למקום ה-98 במצעד הבילבורד הוט 100. בייבי קים נכלל ב-Freshman Class של XXL לשנת 2020.

## קריירה
לקים קרדיטים של כתיבה והפקה בפרויקט של בן דודו, הראפר קנדריק לאמאר, *Black Panther: The Album*, אלבומו של ג'יי רוק מ-TDE, *Redemption*, *Crash Talk* של סקולבוי קיו והשיר "Nile" מתוך *[[The Lion King: The Gift]]* של דיסני. קים עבד עם המפיק המוזיקלי קארדו, על שני המיקסטייפים שלו, *The Sound of a Bad Habit* מ-2018 ו-*Die for My Bitch* מ-2019. השני הגיע למצעד הבילבורד 200.

קים הוצג ביצירה החזותית בהשקה של החברה של קנדריק לאמאר ודייב פרי, pgLang.

ב-18 בספטמבר 2020 הוציא שני שירים חדשים, "Hooligan" ו-"Sons & Critics Freestyle". ב-5 במרץ 2021 הוציא את השיר "No Sense". ב-30 באפריל, הוציא את השיר "Durag Activity", יחד עם טראוויס סקוט.

בספטמבר 2021 הוציא את אלבום הבכורה שלו, *[[The Melodic Blue]]*. באלבום משתתפים הראפר קנדריק לאמאר, טראוויס סקוט ודון טוליבר. בשנה זו קיבל מועמדות בטקס פרסי גראמי ה-64 בקטגוריית תגלית השנה, ואף נכלל ברשימת פורבס 30Under30 לשנת 2022. באוקטובר 2022, שנה לאחר צאת האלבום, הוציא מהדורת דלוקס.

## דיסקוגרפיה

### אלבומי אולפן

* 2021: *[[The Melodic Blue]]*
* 2026: CA$INO (אנ')

### מיקסטייפים
* 2018: *The Sound of a Bad Habit*
* 2019: *Die for My Bitch*

### מיני-אלבומים
* 2017: *Oct*
* 2018: *Midnight*
* 2018: *No Name*
* 2018: *Hearts & Darts*

## קישורים חיצוניים

* 

## הערות שוליים

קטגוריה:אמריקאים ילידי קליפורניה
קטגוריה:ראפרים אמריקאים
קטגוריה:פזמונאים אמריקאים
קטגוריה:מפיקי היפ הופ אמריקאים
קטגוריה:זוכי פרס גראמי
קטגוריה:פורבס 30Under30
קטגוריה:אמריקאים שנולדו ב-2000
ז'אן פייר פוקו

**ז'אן פייר פוקו** (בצרפתית: **Jean-Pierre Foucault**; נולד ב-23 בנובמבר 1947) הוא מנחה טלוויזיה צרפתי.

## ביוגרפיה
פוקו נולד במרסיי, אמו הייתה יהודייה ניצולת שואה ילידת פולין, אביו גרם להצלה של אחייניה של אמו מידי הנאצים ואחרי כן הוכר כחסיד אומות העולם.

ב-1966 החל את דרכו בעולם התקשורת כשהחל לעבוד ברדיו.

ב-1983 ו-1984 הנחה את התחרות לבחירת נציג צרפת באירוויזיון, בשנות השמונים גם לקח חלק בהגשת הגרסה הצרפתית של תשע בריבוע.

ב-1996 הנחה לראשונה את תחרות מיס צרפת ומאז הוא מנחה אותה בקביעות, הוא גם הנחה מספר פעמים את תחרות מיס אירופה, הוא המנחה של הגרסה הצרפתית של מי רוצה להיות מיליונר?, ב-2010 הנחה את העונה השלישית של הגרסה הצרפתית של תוכנית המציאות "החווה".

ב-2006 הופיע בתפקיד עצמו בסרט "Mon meilleur ami" עם דניאל אוטיי.

הוא בזוגיות עם אוולין ולו בת ממערכת יחסים קודמת.

## קישורים חיצוניים

קטגוריה:מנחי טלוויזיה צרפתים
קטגוריה:מנחי תחרויות יופי
קטגוריה:צרפתים שנולדו ב-1947
יוזף קרל שטילר

**יוזף קרל שטילר** (בגרמנית: **Joseph Karl Stieler** ; 1 בנובמבר 1781 – 9 באפריל 1858) היה צייר גרמני. משנת 1820 ועד 1855 עבד כצייר החצר של מלכי בוואריה. הוא ידוע בזכות הדיוקנאות הנאו-קלאסיציזם שלו, במיוחד בגלריית ארמון נימפנבורג במינכן.

## ביוגרפיה
נולד בעיר מיינץ למשפחה ותיקה של חרטים, ויוצרי כלים. הוא קיבל הכשרה אמנותית מאביו, אוגוסט פרידריך שטילר (1736–1789). לאחר מותו המוקדם של אביו, השלים יוזף קרל באופן אוטודידקטי את חניכותו והחל את דרכו כצייר מיניאטורות, שהיו יותר ויותר מבוקשות על ידי חוגים בורגניים. לאחר שמיינץ נכבשה על ידי חיילים מהפכניים צרפתיים בשנת 1792, נדד שטילר בעקבות בית המלוכה המגורש של הנסיך-ארכיבישוף פרידריך קרל יוזף פון ארטל לאשפנבורג. כאן נפגש עם הארכיבישוף מאוחר יותר קרל תיאודור אנטון מריה פון דלברג, שהפך לפטרון החשוב ביותר שלו.

בין השנים 1802 עד 1805 למד באקדמיה לאמנויות יפות בווינה בכיתת המאסטר של היינריך פיגר. סגנון הדיוקנאות של שטילר עוצב במיוחד במהלך עבודתו באטלייה הפריזאית של פרנסואה ג'רארד, תלמידו של ז'אק-לואי דייוויד. בשנת 1808 הוא ביסס את עצמו כצייר דיוקנאות עצמאי בעיר פרנקפורט ובשנת 1810 נסע לאיטליה. משנת 1812 עבד בחצרו של המלך מקסימיליאן הראשון מבוואריה.

בשנת 1816 נסע שוב לווינה כדי לצייר את דיוקנו של הקיסר מאוסטריה. בין פברואר לאפריל 1820 הוא עבד על דיוקנו של לודוויג ואן בטהובן, שהוא כנראה הציור הידוע ביותר של המלחין. בשנת 1847 הוא צייר גם את דיוקנה של לולה מונטז, שהרומן שלה עם המלך לודוויג הראשון מבוואריה הביא להתפטרותו של המלך בשנה שלאחר מכן.

שטילר פרש בשנת 1855 ועבר לגור בביתו הכפרי .

הוא נפטר במינכן שלוש שנים לאחר מכן. בנו קרל שטילר (1842–1885) הפך לסופר ידוע.

## יצירה
שטילר עבד בעיקר בשירות בית המלוכה בבוואריה. הדמויות המצוירים בשלוס נימפנבורג, הוזמנו על ידי המלך לודוויג הראשון מבוואריה. שטילר צייר את דיוקנותיהם של יוהאן וולפגנג פון גתה, פרידריך וילהלם יוזף פון שלינג, יוהאן לודוויג טייק ואלכסנדר פון הומבולדט.

המאפיין הבולט ביותר בדיוקנאות של שטילר הוא ההתמקדות המוחלטת שלו בישיבה. תוספות דקורטיביות נותרות בחוץ, ואין שום דבר שמסיח את מבטו של הצופה. שטילר השיג את הריכוז הזה באמצעות ניגודיות אור-כהה מכוון, שמעל לכל מדגישה במדויק את תווי הפנים האופיינים.

## גלריה

File:Stieler Joseph C. - Portrait of Othon as a young man - Google Art Project.jpg|המלך אוטו הראשון מיוון
File:Beethoven.jpg|בטהובן עם כתב היד של המיסה סולמניס
קובץ:Joseph Karl Stieler - Portrait of Madame Mère de l'Empereur (Maria Laetitia Ramolino Bonaparte, 1750 - 1836).jpg|דיוקן של אמו של נפוליאון, לטיסיה רמולינו, 1811
File:Therese of Saxe-Hildburghausen, by Joseph Stieler.jpg|המלכה תרזה מבוואריה
File:AvHumboldt.jpg|אלכסנדר פון הומבולט
File:Goethe (Stieler 1828).jpg|יוהאן גתה
File:Joseph Karl Stieler - Die Prinzessinnen Louisa, Marie und Sophie von Bayern auf einer Wiese tanzend.jpg|בנות מקסימליאן מלך בוואריה


## קישורים חיצוניים

* 

## הערות שוליים

קטגוריה:ציירים גרמנים
קטגוריה:גרמנים שנולדו ב-1781
קטגוריה:גרמנים שנפטרו ב-1858
La Noche de Anoche

"**La Noche de Anoche**" הוא סינגל שהוקלט על ידי הזמר הפוארטו ריקני באד באני, ביחד עם הזמרת-יוצרת הספרדייה רוסליה, מתוך אלבום האולפן השלישי שלו, *[[El Último Tour Del Mundo]]*. השיר יצא לאור ב-14 בפברואר 2021, על ידי חברת התקליטים רימאס רקורדס, כסינגל הרביעי מתוך האלבום.

השיר הגיע למקום השביעי בבילבורד גלובל 200, ולמקום הראשון במצעד השירים שבספרד.

## רקע וכתיבה
השיר נכתב על ידי באד באני, רוסליה, כריס ג'דיי וטייני והופק על ידי ג'דיי, גבי מיוזיק וטייני גם כן. באד באני ורוסליה נפגשו לראשונה בפסטיבל המוזיקה והאמנויות של עמק קואצ'לה באפריל 2019, שם הם צילמו כמה תמונות ששימשו בהמשך לקידום של השיר. כעבור כמה ימים הלך באד באני לראות את רוסליה בשידור חי ב-Mayan Theater בלוס אנג'לס, מה שהוביל לשמועות רבות על שיתוף פעולה מוזיקלי עתידי. בהמשך, עבדה רוסליה עם טייני, כריס ג'דיי, גבי מיוזיק וטגו קלדרון.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-265 מיליון השמעות.

## ביקורת
### רשימות סוף שנה
"La Noche de Anoche" נחשב בעיני מבקרים רבים לאחד השירים הטובים ביותר בשנת 2020. צוות הרולינג סטון דירגו את השיתופי הפעולה הפופ הטובים ביותר לשנת 2020, באומרם כי אחרי שנה שהייתה מסומנת בעיקר על ידי בידוד, הסגר עצמי ותחושות בדידות עקב מגפת הקורונה שהחלה בתחילת שנה שעברה, "מצאנו דרכים לשתף פעולה שהביאו לנו כמה ויברציות נהדרות ומצבי רוח לגיטימיים שיעבירו אותנו דרך 2020 .... אבל הדבר החשוב ביותר הוא שעל אף מגפת הקורונה והסגר המוזיקה הוכיחה שאנשים מכל מרחקי העולם יכולים למצוא שותפויות יצירתיות". השיר "La Noche de Anoche" נכלל בדירוגם ונאמר כי "רוזליה מוסיפה רכות רומנטית ב-"Noche de Anoche" עם הווידויים הצורבים שלה על אהבה ותשוקה".

## וידאו קליפ
הווידאו קליפ הרשמי של השיר פורסם ב-14 בפברואר 2021 והועלה לערוץ היוטיוב של באד באני. בתחילת הקליפ, ניתן לראות את רוסליה כשהיא מבצעת את השיר, ובהמשך מצטרף אליה באד באני. הקליפ כולל סצנה עיקרית במהלכה ניתן לראות את השניים צמודים זה לזה, כשהם שרים יחדיו את השיר.

נכון למרץ 2021, מונה הצפיות של הקליפ עומד על למעלה מ-100 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2020
קטגוריה:סינגלים מ-2021
קטגוריה:שירי באד באני
קטגוריה:שירי רוסליה
קטגוריה:שירים בספרדית
קטגוריה:שירים שנכתבו על ידי באד באני
קטגוריה:שירים שנכתבו על ידי טייני
קטגוריה:שירים שנכתבו על ידי רוסליה
קטגוריה:שירים על לילות
שיר אלפבית

**שיר אלפבית** הוא שיר ילדים שנועד ללמד את אותיות האלפבית כסדרן. שירי אלפבית קיימים בשפות שונות בהן רוסית, הונגרית, סנסקריט ועוד. שירי אלפבית עבריים קרויים **שירי אלף בית**.

## אנגלית
250px|ממוזער|שמאל|תווים לשיר
שיר אלפבית בולט באנגלית הוא השיר , שבו שרים את אותיות האלפבית הלטיני כסדרן בשמותיהן באנגלית, לפי לחן צרפתי מהמאה ה-18, ובסופו באות השורות:
:Now, I know my ABCs
:Next time, won't you sing with me
לשיר יש גם גרסה שבה מושרות האותיות בסדר הפוך, מהאות Z לאות A.

גרסה צרפתית של השיר נלמדת בקנדה, לפי אותו לחן, למעט שינוי בסוף האלפבית, להתאמה לשם הארוך יותר בצרפתית של האות Y (אי גרק).

שיר מורכב יותר באנגלית הוא השיר  , שבו מוקדשת שורה לכל אחת מאותיות האלפבית. את השיר חיברו בשנת 1948 באדי קיי  ופרד וייז  והלחין סידני ליפמן. הגרסה המפורסמת ביותר של השיר היא בביצועם של פרי קומו והאחיות פונטנה.

בסדרת המערכונים "ברוכים הבאים לבית ספר חגבים" ששודרה בערוץ הילדים יש שיר שמתייחס לששת האותיות הראשונות באנגלית בביצועם של עודד מנשה וליאת אחירון. 

שיר נוסף קיים בתוכנית הילדים "המחשובבים" ובסדרה "צ'ארלי בארץ האותיות" שמשודרת בערוץ "בייבי", כל פרק נחתם בשיר שכל אות מציגה את עצמה ואת הצליל שהיא משמיעה.

## עברית
השיר "מורנו רב חסילא" הוא שיר אלפבית עברי מאת חיים נחמן ביאליק, שהבית השלישי בו הוא:

שיר אלפבית נוסף מאת ביאליק הוא שיר המשחק "אָלֶף-בֵּית".

שיר אלפבית נוסף שכתבה מרים ילן שטקליס שבו היא כתבה לכל אות בית עם מילה שמתחילה באותה אות. 

שיר אלפבית נודע בעברית הוא השיר "אלף בית" שכתבה והלחינה נעמי שמר. הבית הראשון של השיר הוא:

שירי אלפבית נוספים בעברית הם השיר "אלף בית" בביצועה של ויקטוריה חנה, שיר הא'-ב' מתוך הסרט "קוני למל בקהיר", "שיר האותיות" מתוכנית הטלוויזיה לילדים "בלי סודות", שיר הא'-ב' שהופיע בערוץ הילדים בשנת 1994 וסיכם את פינת הא'-ב' ששודרה במסגרת העונה הראשונה של "הכיתה המעופפת", שיר הא'-ב' מתוך התכנית "גיבורי החודש" של ערוץ הופ!,  שיר האותיות של ערוץ הופ! עצמו שכתבה נוגה אלגום, וכמו כן אלגום כתבה גם את שיר האותיות שהופיע ברחוב סומסום בשנת 1998 בפרק "הקוסם מארץ אוף" (ע"פ הסדרה) או מסע לארץ האותיות (כפי שנקרא בקלטת הווידאו שיצאה), כשבהמשך הופיע גם בתוכנית "בחצר של פופיק". שיר אלפבית נוסף הוא של אריאלה סביר. כמו כן, יש גם את שיר הא'-ב' שהופיע בסדרה הראשונה של "רחוב סומסום". 

להוראת האלפבית העברי לדוברי אנגלית משמש בארצות הברית שירה של דבי פרידמן "Alef-Bet". וכמו כן יש את שיר הא-ב שהופיע בסדרה "שלום סומסום", שבו מכיל את סוגי האותיות (למעט האותיות הסופיות) של כמה מאותיות הא'-ב' כגון: שין נקודה ימנית ושין נקודה שמאלית.

## קישורים חיצוניים

* 

## הערות שוליים

 

קטגוריה:שירי ילדים
קטגוריה:שירים על שפה
קטגוריה:כתב
קטגוריה:שירים על השפה העברית
שמעון ארן

**שמעון ארן** (נולד ב-26 באוקטובר 1965) הוא עיתונאי ישראלי, המשמש ככתב וכפרשן המדיני של רדיו מכאן, ממשיכת קול ישראל בערבית, ושל ערוץ מכאן 33.

## ביוגרפיה
נולד בשם **שמעון ארנרייך** ב-26 באוקטובר 1965 בתל אביב-יפו לסימה וליוסף ארנרייך. גדל בכפר סבא, ובגיל 13 עבר לגור בנתניה, שם למד בבית ספר תיכון על שם משה שרת, במגמת מזרחנות. בשנים 1983–1986 למד וסיים תואר ראשון בערבית ומזרחנות באוניברסיטת תל אביב במסגרת העתודה האקדמית. בשנים 1986–1989 שירת בצה"ל בתפקידים שונים בחיל הים וביחידה 8200. לאחר שירותו הצבאי עבד כמורה ללשון ולערבית בבתי ספר יסודיים בחולון ובנתניה.

בשנת 1991 החל לעבוד בקול ישראל בערבית בתפקידים שונים, בהם כתב לענייני ערביי ישראל, כתב מוניציפלי, כתב לענייני איכות הסביבה וכתב פוליטי, ולאחר מכן שימש בתפקיד הכתב המדיני של קול ישראל בערבית, והמשיך לשמש בו גם בתחנת רדיו מכאן ובערוץ מכאן 33.

במסגרת תפקידו היה שליח קול ישראל בערבית בוועידות, כנסים וביקורים רשמיים של ראשי הממשלה בנימין נתניהו, אהוד ברק, אריאל שרון ואהוד אולמרט במדינות שונות, בהן ארצות הברית, מדינות אירופה, קוריאה הדרומית, הרפובליקה העממית של סין, יפן, רוסיה וכן בירדן ובמצרים.

בשנת 1997 ראיין ארן, במסגרת ביקור ראש ממשלת ישראל בעמאן, את חוסיין, מלך ירדן, ועסק בחידוש הבנייה בהר חומה ובחידוש שיחות השלום בין ישראל וסוריה בראשות חאפז אל-אסד, וכן ראיין את נשיא מצרים חוסני מובארכ במהלך ביקורים שונים של ראש הממשלה במצרים.

בעת שסיקר את ועידת שפרדסטאון חשף את סיפורה של יטה רפלסקי, מאהבתו של יוסף טרומפלדור, אשר ניסתה להתאבד לאחר ששמעה על דבר מותו ונותרה נכה.

בשנת 2005 הצטרף למשלחת הישראלית הראשונה לתוניסיה. בשנת 2016 היה שליח הערוץ הראשון וקול ישראל בביקור נשיא המדינה, ראובן ריבלין בהודו.

ארן גרוש ואב לארבעה. בת זוגו הנוכחית היא אווה הודיה שלום.

## קישורים חיצוניים

* 
* הכתב המדיני שמעון ארן: "הדמות שחסרה לי בתמונת הכינוס", באתר חב"ד און ליין, 29 בנובמבר 2016
* 
* حوار حصري. شمعون آران لـ”كود”: كاين تشابه كبير بين الشعبين المغربي والاسرائيلي.. وتطوير العلاقات غادي يوصل إلى مستوى فتح السفارات, באתר Goud.ma, 10 בפברואר 2021 

## הערות שוליים

קטגוריה:סגל קול ישראל
קטגוריה:כתבים מדיניים ישראלים
קטגוריה:בוגרי תיכון שרת
קטגוריה:ישראלים שנולדו ב-1965
.ad

**.ad** היא סיומת אינטרנט מדינית (ccTLD), השייכת לאנדורה. הדומיין מנוהל על ידי אנדורה טלקום . סיומת אינטרנט זו נוצרה ב-9 בינואר 1996.

מפני ש-2 האותיות הן גם קיצור של המילה advertisement או advert (פרסומת), אתרי אינטרנט וחברות פרסומים שונות השתמשו בדומיין .ad בעזרת Domain Hack, בנוסף נעשה עם הדומיין משחקי מילים של המילה AD.

## ראו גם
* .am

## קישורים חיצוניים

* 
* 

קטגוריה:אנדורה
These Dreams

"**These Dreams**" (בעברית: "**החלומות האלה**") הוא סינגל שהוקלט על ידי הלהקה האמריקאית הארט, מתוך אלבום האולפן השמיני שלה, *[[Heart]]*. השיר יצא לאור ב-18 בינואר 1986, על ידי חברת התקליטים קפיטול רקורדס, כסינגל השלישי מתוך האלבום.

השיר הגיע למקום הראשון במצעד הבילבורד הוט 100.

## רקע וכתיבה
השיר נכתב על ידי ברני טופין ומרטין פייג' והופק על ידי רון נביסון. בשנת 1985, הזמר-יוצר מרטין פייג', שכתב שירים מצליחים נוספים, כולל "We Built This City" ו-"King of Wishful Thinking", וברני טאופין, שהיה ידוע בזכות שיתוף הפעולה עם אלטון ג'ון, כתבו את "These Dreams" והוא הוקלט על ידי הארט.

כמה עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.

## וידאו קליפ
הווידאו קליפ הרשמי של השיר, זכה לשידור תדיר ב-MTV והיה לשלישי מ-*Heart* שנכנס לעשירייה הפותחת בארצות הברית. הבי-סייד שלו, "Shell Shock", היה גם הבי-סייד של הסינגל הקודם של הלהקה, Heart "Never". בקליפ עצמו, ננסי וילסון מנגנת על גיטרה ולאורכו ניתן לשמוע את השיר עצמו.

נכון למרץ 2021, מונה הצפיות של הקליפ עומד על למעלה מ-50 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1985
קטגוריה:סינגלים מ-1986
קטגוריה:שירי הארט
קטגוריה:שירים באנגלית
קטגוריה:שירים על חלומות
קטגוריה:בלדות משנות ה-1980
קטגוריה:בלדות רוק
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת קפיטול רקורדס
אסטל לפבור

**אסטל לפבור** (בצרפתית: **Estelle Lefébure**; נולדה ב-11 במאי 1966) היא דוגמנית צרפתייה.

## ביוגרפיה
לפבור נולדה ברואן, היא החלה לדגמן בהיותה בת 19 וזכתה לפרסום במדינתה כשהובילה את הקמפיין לחברת האופנה "GUESS", ולאחר מכן הופיעה בפרסומים של מספר חברות וביניהן כריסטיאן דיור ורבלון, היא הופיעה מספר פעמים בגיליון בגדי הים של ספורטס אילוסטרייטד, היא הייתה מספר פעמים על שער מגזין ווג האמריקאי ומגזין אל האמריקאי. היא הופיעה מספר פעמים בגיליון בגדי הים של ספורטס אילוסטרייטד, ב-1999 נבחרה על ידי מגזין פיפל כאחת מ-"50 האנשים היפים ביותר".

ב-1994 הופיעה בתפקיד עצמה בסרט הקומדיה הצרפתית "Grosse Fatigue", ב-2001 הופיעה בקומדיה פשוט נהדרת" גם בתפקיד עצמה כדוגמנית של ז'אן-פול גוטייה.

ב-2003 הנחתה את תחרות מיס אירופה.

ב-2012 התמודדה בגרסה הצרפתית של "".

היא הייתה נשואה פעמים ולה שלושה ילדים.

## קישורים חיצוניים

קטגוריה:דוגמניות צרפתיות
קטגוריה:מתחרי רוקדים עם כוכבים (צרפת)
קטגוריה:צרפתיות שנולדו ב-1966
בית הכנסת בדופניצה

שמאל|ממוזער|250px|לוחות הזיכרון לזכר הנופלים במלחמות הבלקן ומלחמת העולם הראשונה
**בית הכנסת בדופניצה** היה בית כנסת, אשר פעל בעיר דופניצה בבולגריה מ-1860 ועד 1947. המבנה נהרס באמצע שנות ה-50 של המאה ה-20.

## היסטוריה

תיעוד לקהילה יהודית מאורגנת בעיר דופניצה קיים החל מאמצע המאה ה-17. ב-1859 נבנה במקום בית כנסת מפואר ובראשית המאה ה-20 נחנך בית עלמין חדש לקהילה. במועד זה מנתה הקהילה כ-1,000 נפשות. ב-1906 התחוללה בעיר עלילת דם, ובעקבותיה נערך פוגרום בקהילה ומספר מבניה נרצחו. בשל האירועים עזבו משפחות את העיר ועברו לסופיה ולפלובדיב. בתקופת בין המלחמות היגרו לעיר יהודים רבים גם ממדינות שכנות, וזאת כחלק מטרנספר האוכלוסיות שאירע לאחר המלחמה. בדופניצה הייתה פעילות ציונית ענפה ובכלל זה בארגוני נוער. בפרוץ מלחמת העולם השנייה נמנו בקהילה כ-2,000 יהודים.

יהודי דופניצה היו מיועדים לגירוש למחנה ההשמדה טרבלינקה בראשית מרץ 1943, בעיר נערכה אקציה וחברי תנועת בראניק פרצו לבתי הקהילה והכו את יושביהם. הגירוש לא יצא אל הפועל. מרבית יהודי העיר עלו לישראל במהלך העלייה ההמונית. ב-28 במאי 1949 בשלהי גל העלייה לישראל, ערך הקונסיסטוריון של יהודי בולגריה מפקד אוכלוסין ובדופניצה נמנו 382 יהודים. בראשית המאה ה-21 התגוררו בעיר יהודים ספורים.

## המבנה
בניית בית הכנסת החלה ב-1859 והוא נחנך שנה מאוחר יותר. לתקופתו, היה בית הכנסת מהמפוארים בבולגריה. המבנה היה בין שתי קומות, כאשר קומתו השנייה שימשה לעזרת נשים. שער הכניסה אליו היה מצידו המערבי, ולצד המבנה שכנה חצר מרכזית גדולה. את המבנה עיטרה כיפה והותקנו בו שתי שורות בנות שישה חלונות. בית הכנסת שכן בסמוך למסגד המרכזי שבעיר והתפילות נוהלו בו בנוסח הספרדים.

בחזית בית הכנסת מעל דלת הכניסה נחקקה באבן כתובת הקדשה:

.

לאחר מלחמת העולם הראשונה הותקנו על קיר בית הכנסת שני לוחות זיכרון ועליהם נחקקו שמות הנופלים מקרב בני הקהילה ממלחמת הבלקן הראשונה, ממלחמת הבלקן השנייה וממלחמת העולם הראשונה. ב-1947 הגיע לעיר הרב אשר חננאל לצורך תיעוד הקהילה ומורשתה. הוא מצא שבית הכנסת אינו פעיל והעביר ממנו לסופיה תשמישי קדושה שהמוקדמים מהם תוארכו לאמצע המאה ה-18. ככל הנראה התשמישים אבדו ברבות השנים. באמצע שנות ה-50 של המאה ה-20 נהרס המבנה ובמקומו הוקם מועדון נוער של המפלגה הקומוניסטית. שני לוחות הזיכרון הועתקו מהמקום לרחבה אשר שכנה בסמוך למסגד. לאחר תום העידן הקומוניסטי בבולגריה הוחזרו הלוחות אל חצר מועדון הנוער, שם שכן בעבר בית הכנסת. במקום מתקיימים טקסי זיכרון עירוניים מטעם עיריית דופניצה, לזכר הנופלים וציון הצלת יהודי העיר מהשמדה.

## הערות שוליים

דופניצה
דופניצה